**Príloha:**

Vážena pani starostka

 V zmysle uznesenia č.4 rady školy zo dňa 26.10.2023 si Vás dovoľujem požiadať o nasledovné informácie:

1, Existuje časový harmonogram rekonštrukcie kuchyne na ZŠ Alexandra Dubčeka?

2, Zvažuje MČ aj  iné formy financovania rekonštrukcie kuchyne ako rozpočet mestskej časti?

3, Existuje krízový plán stravovania v prípade úplného prerušenia prevádzky kuchyne?

S pozdravom

Kamil Zeman

Vážený pán Zeman,

na administratívnej príprave rekonštrukcie kuchyne pracuje naše investičné oddelenie bez prerušenia.

Čo sa týka stavebno-technickej stavby samotného objektu kuchyne v budove školy sme v cieľovej rovinke stavebného konania.

Problematickejšie je potrebné stavebné povolenie na trafostanicu a VN prípojku(pod cestou Majerníkova), ktoré vybavuje ZsDIS a potrvá ešte niekoľko mesiacov, všetky procesy musia byť ukončené zápisom v katastri a bez neho sa nedá pristúpiť k realizácii, aj keby sme mali dostatok prostriedkov hneď na účte. Tieto lehoty ovplyvniť nevieme, ale všetky náklady na trafo a VN hradí ZsDIS.

Nemusím pripomínať, že táto investícia je momentálne nad naše sily, ale prihlásili sme projekt ako žiadosť o pridelenie nenávratných finančných prostriedkov zo zdrojov EU.

Mohlo sa to stať vďaka tomu, že sme dostali informáciu, že budú podporené aj infraštruktúrne školské projekty ako napríklad telocvične alebo kuchyne. Rozhodovať sa  bude na regionálnej úrovni, teda na úrovni BSK v Rade partnerstva, ktoré vyrokovalo v Bruseli taký objem prostriedkov, že máme veľmi vysokú pravdepodobnosť, že budeme úspešnými žiadateľmi.

Vzhľadom pripravenosť projektu sa vzápätí môžeme pustiť do diela.

Zostáva dúfať, že kuchyňa to dovtedy zvládne a počas rekonštrukcie bude zabezpečená náhradná dodávka stravy, samozrejme.

S úctou

Dana Čahojová